ພວກຜູ້ນໍາສະພາ ຕັ້ງກໍານົດ ເສ້ນຕາຍ ໃສ່ບ່າຍວັນອາທິດນີ້ ເພື່ອໃຫ້ບັນລຸຂໍ້ຕົກລົງກັນ
​ລັດຖະສະພາ​ ​ຕ້ອງບັນລຸ ຂໍ້ຕົກລົງກັນ ບໍ່​​ໃຫ້ກາຍ​ບ່າຍ​ວັນ​ອາທິດ​​ນີ້​​ ເພື່ອຫຼີກລ່ຽງ​ການກ້າວ​ໄປ​ສູ່​ອັນ​ທີ່​ເອີ້ນ​ວ່າ​ ໜ້າຜາ​​ເຫວງົບ​ປະມານ.
ບັນດາຜູ້ນໍາສະພາຄອງແກຣສ ໄດ້ກໍານົດວັນເສັ້ນຕາຍຂອງພວກເຂົາເຈົ້າເອງ ຄືບໍ່ໃຫ້ ກາຍຕອນບ່າຍວັນອາທິດມື້ນີ້ ຫລືເຊົ້າວັນຈັນຕາມເວລາໃນປະເທດລາວ ເພື່ອໃຫ້ບັນລຸຂໍ້ຕົກລົງກັນໃຫ້ໄດ້ ທີ່ອາດນໍາໄປສູ່ການຫຼີກລ່ຽງບໍ່ໃຫ້ກ້າວໄປສູ່ອັນທີ່ເອີ້ນວ່າ ໜ້າຜາເຫວ ງົບປະມານ ທີ່ອາດສາມາດເຮັດໃຫ້ປະເທດຊາດຕົກສູ່ສະພາວະຖອຍຫຼັງອີກຄັ້ງນຶ່ງນັ້ນ ເຖິງແມ່ນວ່າສະພາສູງທີ່ພັກເດໂມແຄຣທກໍາສຽງສ່ວນຫຼາຍນັ້ນ ຈະລົງມະຕິເຫັນດີໃນເລຶ່ອງນີ້ກໍຕາມ ແຕ່ສະພາຕໍ່າທີ່ພັກຣີພັບບລິກັນກໍາສຽງສ່ວນຫຼາຍນັ້ນ ກໍຕ້ອງໄດ້ອະນຸມັດມາດຕະການດັ່ງກ່າວກ່ອນແລງວັນຈັນ ຊຶ່ງກໍຍັງບໍ່ແນ່ນອນເທື່ອວ່າ ສະພາຕໍ່າຈະຮັບຜ່ານຂໍ້ຕົກລົງດັ່ງກ່າວ ແຕ່ແນວໃດກໍດີ ຖ້າຫາກສະພາຄອງແກຣສສາມາດເຫັນພ້ອມກັບຮ່າງກົດໝາຍນັ້ນໄດ້ ປະທາ ນາທິບໍດີກໍຈະເຊັນລົງນາມໃຫ້ເປັນກົດໝາຍໃນວັນຈັນ ທີ່ອາດພາໃຫ້ຫຼີກລ່ຽງການຂຶ້ນພາສີ ເພີ່ມໂດຍອັດຕະໂນມັດ ສໍາລັບຊາວອາເມຣິກັນເກືອບໝົດທຸກຄົນ ທີ່ມີກໍານົດຈະເລີ່ມຂຶ້ນໃນ ວັນອັງຄານນັ້ນ ພ້ອມດ້ວຍການຕັດງົບປະມານລົງຢ່າງຫຼວງຫຼາຍ ແລະການສູນເສຍເງິນຫວ່າງ ງານສໍາລັບຊາວອະເມຣິກັນຫຼາຍລ້ານຄົນນັ້ນນໍາ ທັງສອງຝ່າຍຕ່າງກໍບໍ່ຍອມໃຫ້ຮ່ອງຮອຍຢ່າງເປີດເຜີຍວ່າ ຈະສາມາດບັນລຸຂໍ້ຕົກລົງກັນນີ້ ໄດ້ໃນບໍ່ດົນນີ້ ປະທານາທິບໍດີ ຈະປາກົດຕົວຢູ່ລາຍການທີວີທີ່ມີຊື່ສຽງໃນຕອນເຊົ້າວັນອາທິດມື້ນີ້ ຄືລາຍ ການພົບກັບສື່ມວນຊົນ ຂອງ NBC ເພື່ອທໍາການກົດດັນ ສະພາຄອງແກຣສໄປເລື້ອຍໆ ທ່ານ ໂອບາມາໄດ້ສະເໜີໃຫ້ຕັດການຂາດດຸນງົບປະມານຂອງລັດຖະບານກາງລົງ ແລະຂຶ້ນ ອັດຕາພາສີແກ່ຊາວອະເມຣິກັນທີ່ມີລາຍໄດ້ຫຼາຍກວ່າ 250,000 ໂດລ່າຕໍ່ປີ ຊຶ່ງຝ່າຍພັກ ຣີພັບບລິກັນຢາກໃຫ້ຂຶ້ນພາສີພວກທີ່ມີລາຍໄດ້ 1 ລ້ານໂດລາ ຂຶ້ນໄປ ຝ່າຍຣີພັບບລິກັນ ຍັງໄດ້ໂຄສະນາຫາສຽງເພື່ອໃຫ້ຕັດຄ່າໃຊ້ຈ່າຍລົງຢ່າງຫຼວງຫຼາຍໃນໂຄງ ການສັງຄົມສົງເຄາະຕ່າງໆຂອງລັດຖະບານ ຊຶ່ງເປັນສິ່ງທີ່ຝ່າຍເດໂມແຄຣທຄັດຄ້ານຢ່າງ ແຂງຂັນ ຝ່າຍເດໂມແຄຣທກໍຢາກໃຫ້ຕັດງົບປະມານປ້ອງກັນປະເທດລົງຄືກັນ ແຕ່ຝ່າຍຣີ ພັບບລິກັນຄັດຄ້ານ